Posisi Natuna namung kados titik ing salebeting bunderan amargi jarakipun ingkang tebih sanget saking pulo - pulo sanes ingkang mapan wonten ing sebrang, kados Malaysia ing sisih wetan saha sisih kulon, Vietnam ing sisih lor ipun, saha Pulo Batam ing sisih kidulipun. Ananging ewa semanten, menawi badhe dugi dhateng kapuloan Natuna Besar punika sampun wonten transportasi ingkang radi gampil kangge mlebet saha medal pulo punika. Saperangan montor mabur sampun radi kathah ingkang landas wonten ing papan anggegana ing kapuloan Natuna Besar senajan papan anggegananipun taksih ngampil saking TNI Angkatan Udara. Dene, menawi badhe ngginakaken transportasi laut ugi sampun wonten saperangan kapal - kapal ageng ingkang asring mampir ing kapuloan punika, kados kapal Bukit Raya gadhahipun Pelni, Sabuk Nusantara, saha Kapal Perintis. Kapal- kapal kasebat mampir ing kapuloan Natuna Besar sepisan saben peken.